**Szociális ellátások -kérdések**

**1) Szociális gondoskodás fogalma:** a/ komplex módon nemre, korra, fogyatékosságra, nemzetiségre, vallási hovatartozásra tekintet nélkül egyéni szükségletekhez igazodó segítségnyújtás, melynek mértékét és fajtáját mindenkor a segítségre szoruló egyén egészségi, szociális és mentális állapota határozza meg.

b/ Olyan komplex tevékenység, melynek célja:

* egy-egy korcsoport (gyermek, idősek)
* népréteg (etnikum, munkanélküliek, szegények) vagy
* hasonló problémákkal küzdő csoportok (idősek, fogyatékkal élők, szenvedélybetegek, hajléktalanok, pszichiátriai betegek, nagycsaládosok) életminőségének javítása vagy fenntartása a vonatkozó törvények, rendeletek és etikai szabályok, szakmai ismeretek, készségek adta lehetőségek kihasználásával.

A gondozás célja és feladata az ellátást igénylő ember szükségleteihez igazodó segítségnyújtás.

**2) Melyek a gondozás jellemzői? /4/** a/ mértéke : alulgondozás vagy túlgondozás b/ terjedelme: részgondozás vagy teljes gondozás c/gyakorisága: mindennapos vagy időszakos gondozás d/formái : különböző szociális ellátások

**3) Magyarázd meg a következő fogalmakat:** - túlgondozás: ha a gondozott körül olyan tevékenységet is elvégzünk, amire önmaga is képes lenne. - alulgondozás: ha a gondozott az aktuális állapota alapján indokolt segítséget nem kapja meg a szükséges mértékben M

 - teljes gondozás : az önmaga ellátására még részben sem képes gondozott körüli tevékenység - részgondozás: az önmagát részben ellátni képes gondozott csak bizonyos tevékenységek elvégzéséhez kér segítséget

- mindennapos: általában napi több órás gondozást jelent

 - időszakos: nem minden nap végzett tevékenység, a gondozott dönti el, hogy mikor kér segítséget

**Hogyan épülnek egymásra a gondozás formái az idősellátás tekintetében a személyes gondoskodás** **területén?** -Étkeztetés -Idősek nappali otthona (klub) -Házi segítségnyújtás -Jelzőrendszeres házi segítségnyújtás -Idősek Gondozóháza (átmeneti ellátás) - Idősek Otthona (végleges ellátás)

**4) Szükséglet fogalma:**  az emberi élet anyagi és kulturális feltételeinek biztosításához szükséges javak és szolgáltatások iránti hiányérzet (igények, amelyek kielégítésre szorulnak)

**5) Hierarchia fogalma:** rangsor, alá-fölé rendeltség

 **6) Maslow szükséglethierarchiája (Maslow-piramis) Rajzold fel az 5 szintet és írj 2-2 példát minden szükségletcsoportra!**

*1. Fiziológiai szükségletek:* alapszükségletek, amik a létfenntartáshoz nélkülözhetetlenek éhség, szomjúság, alvás-pihenés, szexualitás, ruházat, jövedelem, megfelelő környezet (levegő, víz,tisztaság)

*2 Biztonság szükséglete:* fizikai, pszichés ártalmaktól való mentesség -béke, közbiztonság, fedél a fejünk fölött, állandóság, kiszámíthatóság, munkahely biztossága, egészséget biztosító életmód

*3. Társadalmi szükséglet:* az ember „társas lény”; tartozzunk valakihez,elfogadottnak lenni, családi, baráti, munkahelyi kapcsolatok, közösségek szerepe, viszonzott szeretetkapcsolat, szeretni és szeretve lenni

*4. Megbecsülés szükséglete:* Tiszteljük az embert és tiszteletet kapjunk embertársainktól. teljesíteni, elnyerni mások megbecsülését, tiszteletét, elismertetni egyéniségünket, képességeinket, rátermettségünket, elismertséget szerezni, sikeresnek lenni, anyagi elismerés, önbecsülés, önbizalom

*5. Önmegvalósítás szükséglete:* Azzá váljunk amire képesnek érezzük magunkat, alkotási vágyunk,tehetségünk kiteljesedése, vágyaink valóra váltása – személyes fejlődés (tanulás, tapasztalatszerzés, gyakorlás) lehetőségeinek kihasználásával